এবার আসি আজকের এই মিশনের কিছু বিস্তারিত নিয়ে। Falcon9 রকেটের উচ্চতা ৭০ মিটার অর্থাৎ ২০ তলা বিল্ডিংএর সমান। রকেটটি উৎক্ষেপণ হয়েছে ক্যালিফোর্নিয়ার Vandenberg Air Force Base এর Space Launch Complex 4E (SLC-4E) থেকে। আজকের এই মিশনের নাম SpaceX Falcon9 Iridium-4 Launch. অর্থাৎ এর আগে SpaceX তাদের ক্লায়েন্ট Iridium এর জন্য ৩টা আলাদা আলাদা মিশন শেষ করে ফেলেছে এবং যেগুলো হয়েছে ২০১৭ তেই। এই চতুর্থ মিশন মিলে মোট চার ফ্লাইটে মোট ৪০ টি Iridium NEXT স্যাটেলাইট LEO অর্থাৎ লো আর্থ অরবিটে সফল ভাবে ডেপলয় করা হয়েছে। SpaceX মোট ৮টি ফ্লাইট করবে Iridium NEXT এর সবগুলো স্যাটেলাইট অরবিটে ডেপলয় করার জন্য।